ДО

ОБЩИНСКИ СЪВЕТ

КЪРДЖАЛИ
ПРЕДЛОЖЕНИЕ

от Ерол Мюмюн– Кмет на Община Кърджали 
   Относно: Даване на съгласие за кандидатстване с проектно предложение по Програма за финансиране на младежките центрове в Република България (2026–2028) към Министерството на младежта и спорта.
 УВАЖАЕМИ  ОБЩИНСКИ СЪВЕТНИЦИ,

На основание чл. 2, във връзка с чл. 8, ал. 2 от Наредба № 1 от 10.06.2022 г. за условията и реда за финансиране на проекти по национални програми за младежта Министерството на младежта и спорта стартира процедура за набиране на проектни предложения за 2026 година по Програма за финансиране на младежките центрове в Република България (2026–2028).

Програмата, цели да осигури устойчиво функциониране на младежките центрове в страната, като създаде условия за идентифицирането им като водещи структури за подкрепа на младите хора в тяхното личностно, социално и професионално развитие.

Програмата се реализира в периода 2026-2028 г., като финансирането по нея е насочено към обезпечаване дейността на съществуващите в страната младежки центрове, които са структурни звена към съответните общини, а именно:

 - Младежки центрове, изградени по Националния план за възстановяване и устойчивост на Република България;
- Младежки центрове, изградени по Финансовия механизъм на Европейското икономическо пространство 2009-2021 и по Норвежкия финансов механизъм 2009-2021 г.
Основните дейности в проектното предложение са насочени към професионална младежка работа с фокус върху неформални обучения, краткотрайни и дълготрайни, насочени към основните ценности на Съвета на Европа – човешки права, върховенство на закона и демократичност. В Младежки център - Кърджали се реализират дейности за и от младите хора, които са базирани на идентифицираните нужди на целевата група (млади хора между 15 и 29 години) и имат за цел изграждане на меки умения, социално приобщаване, активно гражданство, участие на младите хора в обществения,  политическия и социален живот на общината и в процесите по взимане на решения по въпроси, които ги касаят. Стимулира се младежката инициативност, чрез подкрепа при реализация на младежки инициативи, като се прилага подходът да се работи с младите хора. Дейностите се реализират с подкрепата и активното участие на персонала на младежкия център – професионално подготвени специалисти, които познават теорията и практиката на младежката работа, което ги прави значим фактор във взаимодействието и въвличането на младите хора. Дейностите ще се изпълняват в периода от 01.07.2026 г. до 31.12.2026 г.
Проектното предложение е разработено в съответствие с целите и приоритетите на Националната стратегия за младежта (2021-2030), която е един от инструментите за изпълнение на младежката политика в страната, както и съобразно приоритет ,,Разработване на механизми за придобиване на ключови компетентности сред младите хора“ от Национална програма за развитие – България 2030, насочени към подкрепа и устойчиво финансиране на младежките центрове в страната.

Финансирането на одобрени проектни предложения по Програмата се осигурява в рамките на бюджета на Министерството на младежта и спорта за съответната година и съобразно разходните тавани в тригодишната бюджетна прогноза в периода 2026-2028 г. 
Максималният размер на финансиране за проектно предложение е 75 000.00 (седемдесет и пет хиляди) евро. По настоящата процедура не се изисква съфинансиране от страна на кандидата.
Съгласно изискванията на насоките за кандидатстване на община е необходимо Общински съвет да даде съгласие за кандидатстване и одобряване на аванс чрез осигуряване на авансово финансиране от общинския бюджет, представляващо 20% от стойността на одобрения проект, в съответствие с изискванията на Програмата, както и да упълномощи Кмета на общината за извършване на всички необходими действия във връзка с проектното предложение.
Крайният срок за подаване на проектните предложения е 13.03.2026 г.
Предвид кратките срокове за подаване на проектното предложение, предлагам да бъде допуснато предварително изпълнение на решението по реда на чл. 60, ал. 1 от АПК, тъй като необходимо условие съгласно указанията на програмата е да се предостави влязло в сила решение. Неспазването на това условие ще доведе до неодобрение на проектното предложение.

Във  връзка с гореизложеното, предлагам след обсъждане Общински съвет- Кърджали  да приеме следното 














 ПРОЕКТ!
                                                    Р Е Ш Е Н И Е:
На основание чл. 21, ал. 1, т. 23 и ал. 2 от Закона за местното самоуправление и местната администрация и във връзка с изискванията на Програма за финансиране на младежките центрове в Република България (2026–2028), Общински съвет – Кърджали
                                                         Р Е Ш И:

1. Дава съгласие Община Кърджали да кандидатства с проектно предложение по Програма за финансиране на младежките центрове в Република България (2026–2028) към Министерството на младежта и спорта.

2. Одобрява аванс чрез осигуряване на авансово финансиране от общинския бюджет, представляващо 20% от стойността на одобрения проект, в съответствие с изискванията на Програмата.

3. Упълномощава Кмета на Община Кърджали да предприеме необходимите действие по изготвянето и внасянето на проектно предложение съгласно, изискванията на Програма за финансиране на младежките центрове в Република България (2026–2028)

4. Допуска предварително изпълнение на решението на основание чл. 60, ал.1 от АПК.
С уважение,

ЕРОЛ  МЮМЮН

Кмет на община Кърджали
Съгласували:

Веселина Тихомирова

Заместник-кмет „ХДСП“

Нермин Мехмед

Секретар на Община Кърджали

Осман Алиев

Старши юрисконсулт

Изготвил:

Первин Ахмед

Началник отдел „ОКМДСТ“

[image: image1.png]


[image: image2.png]


[image: image3.png]



4

